Guffen

Guffen Gås er gårdsarbeider hos Bestemor Duck i Disney-tegneseriene. Han opptrådte for første gang i en avisstripe fra 1938, laget av Bob Karp og Al Taliaferro.

Opptreden 
I avisstripene i 1938 dukket han opp hos Donald Duck med en lapp der det sto: «Kjære Donald! Din fetter Guffen kommer og bor hos deg en stund. Hilsen Bestemor Duck. PS! Se til at han spiser ordentlig!» Akkurat å spise klarte han ganske bra. Han spiste så godt som all mat Donald hadde i huset og stjal i tillegg tåteflasker fra babyer og bananer fra aper i dyrehagen. 

Klærne han går i er: genser, skjorte, vest, sløyfe og hatt.

Dagligliv 
Guffen er ikke en flittig gårdsarbeider. Flere ganger har han blitt kåret til å være Andebys lateste person, og ikke rent sjelden pleier han å sovne eller snike seg unna fra arbeidet som skal utføres. Har derimot Bestemor laget kake, stiller situasjonen seg ganske annerledes.

I en VG-avstemning over hvilke Disneyfigurer leserne likte best å lese om, kom Guffen på en god fjerdeplass.

Guffen på andre språk 
Dansk: Guf
Engelsk: Gus Goose
Finsk: Hansu Hanhi
Fransk: Gus / Gus Glouton
Færøysk: Ganus
Italiensk: Ciccio 
Nederlandsk: Gijs Gans 
Norsk: Guffen / Guffen Gås
Portugisisk: Gansolino 
Spansk: Ganso (i Spania)
Svensk: Mårten Gås 
Tsjekkisk: Gustu 
Tysk: Franz Gans

Referanser

Kilder
Guffen. www.coa.inducks.org.
Guffens slektstre. www.duckman.pettho.com.

Figurer fra Disney-tegneserier

de:Liste der Bewohner Entenhausens#Franz Gans
en:Duck family (Disney)#Gus Goose